Shabnim Ismail

Shabnim Ismail (gebore 5 Oktober 1988) is 'n Suid-Afrikaanse internasionale krieketspeler wat haar debuut vir die Suid-Afrikaanse nasionale vrouespan in Januarie 2007 gemaak het.

Ismail is 'n regterarm snelbouler, en is een van die vinnigste vroueboulers in die wêreld. Een van haar aflewerings is in Januarie 2016 aangeteken as 128 km/h.Shabnim is die vinningste vrouebouler, Die Son 25 Augustus 2016. Sy verteenwoordig haar land by die 2009 en 2013 Wêreldbekers, en is tans Suid-Afrika se alletye voorste paaltjienemer in beide Internasionale eendagwedstryde (EDI) en Internasionale Twintig20's.

 Binnelandse loopbaan 
Ismail het op ouderdom 17 haar buiging vir die vroueseniorspan van die Westelike Provinsie in Oktober 2005 gemaak, tydens die 2005-06 seisoen van die Suid-Afrikaanse Provinsiale Vroueliga.Women's limited-overs matches played by Shabnim Ismail , CricketArchive. Sy het 15 paaltjies in haar debuutseisoen geneem, die tweede meeste vir die Westelike Provinsie ná Shandre Fritz en Alexis le Breton.Bowling in Women's Provincial League 2005/06 (ordered by wickets), CricketArchive. Dit is gevolg deur 21 paaltjies tydens die 2007-08 seisoen, wat die sesde meeste in die kompetisie was.Bowling in Women's Provincial League 2007/08 (ordered by wickets), CricketArchive. Sy verlaat die Westelike Provinsie vir Gauteng in die 2015–16 seisoen.

 Internasionale loopbaan 
Ismail maak haar internasionale debuut vir Suid-Afrika in Januarie 2007 op ouderdom 18, in 'n EDI teen Pakistan. Haar Toets- en Twintig20 Internasionale debuut was in dieselfde jaar, teen Nederland en Nieu-Seeland onderskeidelik.South Africa / Players / Shabnim Ismail, ESPNcricinfo. Ismail is vir Suid-Afrika se span gekies vir die 2009 Wêreldbeker-Toernooi in Australië, maar kon slegs 'n enkele paaltjie neem in haar drie wedstryde.Statistics / Statsguru / S Ismail / Women's One-Day Internationals, ESPNcricinfo. By die 2009 Wêreldbeker Twintig20 in Engeland later in die jaar, sy het sewe paaltjies in drie wedstryde (insluitend 3/27 teen Australië) geneem,Statistics / Statsguru / S Ismail / Women's Twenty20 Internationals, ESPNcricinfo. wat die meeste vir Suid-Afrika was en die gelyke derde meeste van die toernooi.Records / ICC Women's World Twenty20, 2009 / Most wickets, ESPNcricinfo.

By die 2011 Wêreldbeker-kwalifiseerder in Bangladesj, het Ismail 6/10 in 'n wedstryd teen Nederland geneem, en só gehelp om dié span uit te boul vir net 36 lopies."USA prevail in thrilling one-run win", ESPNcricinfo, 18 November 2011. Haar prestasie stel 'n nuwe EDI-rekord vir Suid-Afrika, dit was destyds die gelyke vierde beste boulprestasie in al die eendagwedstryde vir vroue.Records / Women's One-Day Internationals / Bowling records / Best figures in an innings, ESPNcricinfo. Ismail se goeie vorm is voortgesit by die 2013 Wêreldbekertoernooi in Indië, waar sy elf paaltjies in sewe wedstryde geneem het. Dit was die meeste vir Suid-Afrika en die gelyke vyfde meeste van die toernooi.Records / ICC Women's World Cup, 2012/13 / Most wickets, ESPNcricinfo. Haar syfers sluit in 4/41 teen Australië, 2/18 teen Pakistan, en 2/22 teen Sri Lanka.

Met sewe paaltjies in vyf wedstryde, eindig Ismail as Suid-Afrika se gesamentlike voorste paaltjievraat (saam met Marizanne Kapp) by die 2014 Wêreldbeker-Twintig20 in Bangladesj.Records / Women's World T20, 2013/14 / Most wickets, ESPNcricinfo. Teen Ierland neem sy 3/5 in drie boulbeurte. Suid-Afrika het die semifinaal van die toernooi vir die eerste keer in 2014 gehaal, maar het minder sukses by die 2016 toernooi in Indië, en hulle wen net een wedstryd. Ismail het ook min sukses, en neem slegs drie paaltjies in haar vier wedstryde.Women's World T20, 2015/16 / Records / Most wickets, ESPNcricinfo.

 Persoonlike lewe 
Ismail is in Kaapstad gebore. Sy het reeds op skool begin krieket speel, en het aanvanklik in 'n gemengde span gespeel, omrede haar skool nie 'n afsonderlike span vir dogters gehad het nie. Ismail is 'n praktiserende Moslem, en is die enigste Moslemvrou wat internasionale krieket vir Suid-Afrika speel. Sy studeer tans vir 'n meganiese ingenieur.

 Verwysings 

 Eksterne skakels 

Kategorie:Suid-Afrikaanse vrouekrieketspelers
Kategorie:Geboortes in 1988
Kategorie:Lewende mense